SL Uradni list Evropske unije C 391/1

SKUPNA PARLAMENTARNA SKUPŠČINA SPORAZUMA O PARTNERSTVU MED ČLANICAMI SKUPINE AFRIŠKIH, KARIBSKIH IN PACIFIŠKIH DRŽAV NA ENI STRANI TER EVROPSKO UNIJO IN NJENIMI DRŽAVAMI ČLANICAMI NA DRUGI

ZAPISNIK SEJE V PONEDELJEK, 15. JUNIJA 2015

(2015/C 391/01)

Vsebina

Uradna ustanovna seja 1

Seja Skupne parlamentarne skupščine 2

Sestava Skupne parlamentarne skupščine 2

Akreditacija predstavnika, ki ni poslanec 2

1. Sprejetje dnevnega reda (AP101.763) 2

2. Sprejetje zapisnika zadnje seje 28. zasedanja Skupne parlamentarne skupščine (UL C 160, 13.5.2015) 2

3. Sporočila sopredsednikov, vključno s sklepi seje predsedstva 14. junija 2015 2

4. Izjava Nevena Mimice, komisarja za mednarodno sodelovanje in razvoj 3

5. Razprava z Nevenom Mimico, komisarjem za mednarodno sodelovanje in razvoj – brez seznama govornikov 3

6. Čas za vprašanja Komisiji 3

7. Ukrep Komisije v zvezi z resolucijami, sprejetimi na 28. zasedanju Skupne parlamentarne skupščine 4

8. Financiranje naložb in trgovine, tudi infrastrukture, v državah AKP s kombiniranim mehanizmom EU 4

9. Poročilo ekonomskih in socialnih partnerjev 4

ZAPISNIK SEJE V PONEDELJEK, 15. JUNIJA 2015

(Seja se je začela ob 11.00)

Uradna ustanovna seja

Skupščino so nagovorili:

Jiko Luveni, predsednik fidžijskega parlamenta, Fitz A. Jackson, sopredsednik Skupne parlamentarne skupščine, Louis Michel, sopredsednik Skupne parlamentarne skupščine, in Josaia V. Bainimarama, predsednik vlade Republike Fidži.

(Seja je bila prekinjena ob 12.10 in se je nadaljevala ob 15.09.)

PREDSEDUJOČI: Fitz A. JACKSON

sopredsednik

Seja skupne parlamentarne skupščine

Sopredsednik je pozdravil vse udeležence.

Sestava Skupne parlamentarne skupščine

Sopredsednik je sporočil, da bo seznam članov Skupne parlamentarne skupščine, ki so ga posredovali organi držav AKP in Evropski parlament, priložen zapisniku.

Akreditacija predstavnika, ki ni poslanec

Sopredsednik je sporočil, da so zaradi izrednih okoliščin v skladu s členom 17(1) Sporazuma iz Cotonouja in členom 1(2) poslovnika skupne parlamentarne skupščine prejeli eno prošnjo za akreditacijo predstavnika, ki ni poslanec. Navzočnost tega predstavnika bo zabeležena in njegovo ime navedeno v prilogi k zapisniku.

PREDSEDUJOČI: Louis MICHEL

sopredsednik

1. Sprejetje dnevnega reda (AP101.763)

Sopredsednik je sporočil, da zaradi predloga nezaupnice vanuatujski vladi Svet AKP ne bo zastopan na zasedanju v vanuatujskem parlamentu. Odgovori na vprašanja, postavljena Svetu AKP za čas za vprašanja, bodo posredovani pisno.

Dnevni red je bil sprejet v obliki, navedeni v tem zapisniku.

2. Sprejetje zapisnika zadnje seje 28. zasedanja skupne parlamentarne skupščine (UL C 160, 13.5.2015).

Zapisnik je bil sprejet.

3. Sporočila sopredsednikov, vključno s sklepi seje predsedstva 14. junija 2015

Sopredsednik je poročal o sklepih seje predsedstva z dne 14. junija 2015.

Sprejeti so bili naslednji sklepi:

(a) Stalni odbori bodo pripravili naslednja poročila za sprejetje na 31. seji: Odbor za politične zadeve — Izboljšanje participativnega upravljanja s pomočjo decentralizacije ter krepitev demokracije in lokalne uprave Odbor za gospodarski razvoj, finance in trgovino — Območje celinske proste trgovine v Afriki – možnosti za spodbujanje trgovine znotraj Afrike in njene potencialne koristi za AKP Odbor za socialne zadeve in okolje — Migracije med državami AKP in državami članicami EU: vzroki, posledice in strategije za skupno upravljanje;

(b) Organizacija 13. regionalne seje, ki bo potekala v Južni Afriki v tednu od 2. do 6. novembra 2015;

(c) Organizacija misije predsedstva v Milano na razstavo EXPO 2015 in misije za ugotavljanje dejstev na Lampeduso od 26. do 28. septembra 2015;

(d) Organizacija misije za ugotavljanje dejstev v Zimbabve pred koncem leta 2015, v kolikor bodo s to državo določeni primerni datumi;

(e) Prekinitev misije za opazovanje volitev v Burundiju zaradi razmer v tej državi;

(f) Potrditev, da bo 30. seja skupščine potekala med 7. in 9. decembrom 2015 v Mozambiku.

Sopredsednik je skupščino obvestil, da se je v soboto dopoldne (14. junij 2015) sestal ženski forum, ki so mu sopredsedovale Kashetu Kyenge in Ana Rita Sithole (Mozambik). Tema sestanka je bila spodbujanje dostopa žensk do dostojnega dela ter enakopravnost pri zaposlovanju.

Sopredsednik je sporočil naslednje roke:

— za predloge sprememb k sporazumnim resolucijam o naravni nesreči na Vanuatuju (in sosednjih državah): nadaljnji koraki, vključno na področju regionalnega sodelovanja, in o razmerah v Srednjeafriški republiki: torek, 16. junij 2015, do 12.00,

— za vprašanja glede načinov glasovanja: sreda, 17. junij 2015, do 10.00, pisno.

4. Izjava Nevena Mimice, komisarja za mednarodno sodelovanje in razvoj

Neven Mimica je predstavil zaveze EU med pripravami na tri večje mednarodne konference v letu 2015, ki so povezane z razvojem: tretja mednarodna konferenca o financiranju razvoja v Adis Abebi, vrh Združenih narodov za sprejetje razvojne agende za obdobje po letu 2015 v New Yorku in konferenca Združenih narodov o podnebnih spremembah (COP 21) v Parizu. Ambiciozne zaveze EU glede uradne razvojne pomoči in zmanjšanja emisij toplogrednih plinov ne bodo zadostovale; ostale podobno misleče države in institucije bi morale prav tako izpolnjevati zaveze za dosego ciljev trajnostnega razvoja in podnebnih sprememb. Skupno stališče AKP-EU na treh konferencah bi pri pogajanjih igralo pomembno vlogo. Komisar Mimica je hkrati tudi poudaril potrebo po prevzemanju odgovornosti in učinkovitih mehanizmih pri spremljanju izpolnjevanja zavez.

5. Razprava z Nevenom Mimico, komisarjem za mednarodno sodelovanje in razvoj – brez seznama govornikov

Govorili so: Michèle Rivasi, Mohamed Youssouf Goumaneh (Džibuti), Davor Ivo Stier, Adjedoue Weidou (Čad), Kashetu Kyenge, James Munthali (Malavi), David Martin, Javier Nart, Lidia Senra Rodriguez, Louis Michel, Joachim Zeller, Marielle de Sarnez in Michael Gahler.

Izmenjava mnenj se je osredotočila na podnebne spremembe ter zmanjševanje tveganja nesreč in je vključevala govore o temah kot so zaveze EU o podnebnih spremembah, inovativno financiranje in spremljanje zavez glede podnebnih sprememb, povezave med podnebnimi spremembami, migracijami in naravnimi nesrečami ter vključitev prihodnjih Evropskih razvojnih skladov v proračun.

Komisar Neven Mimica je na vprašanja poslancev odgovarjal po postopku razprave brez seznama govornikov.

6. Čas za vprašanja Komisiji

Na Komisijo je bilo skupaj naslovljenih 18 vprašanj.

Komisija je predhodno pisno odgovorila na vprašanja. Komisar Neven Mimica je ustno odgovoril na dodatna vprašanja naslednjih avtorjev:

vprašanje št. 6, ki ga je zastavila Michèle Rivasi, o skupnem stališču AKP-EU glede podnebnih pogajanj;

vprašanje št. 7, ki ga je zastavila Catherine Bearder, o konferenci o kaznivih dejanjih na področju prostoživečih živali, ki je potekala v mestu Kasane v Bocvani;

vprašanje št. 8, ki ga je zastavil Louis-Joseph Manscour (ki ga je nadomeščal Derek Vaughan), o boju proti nenalezljivim boleznim v državah AKP;

vprašanje št. 9, ki ga je zastavila Eider Gardiazabal Rubial (ki jo je nadomeščal Derek Vaughan), o vplivu HIV/aidsa na preganjanje zagovornikov človekovih pravic;

vprašanje številka 11, ki ga je zastavil David Martin, o povezovalnih določbah glede človekovih pravic v sporazumih o gospodarskem partnerstvu;

vprašanju številka 12, ki ga je zastavil Pavel Telicka (ki ga je nadomeščal Petr Ježek), o izvajanju Pogodbe o trgovini z orožjem;

vprašanje št. 13, ki ga je zastavil Enrique Guerrero Salom (ki ga je nadomeščal Norbert Neuser), o Republiki Ekvatorialni Gvineji;

vprašanje št. 16, ki ga je zastavila Nathalie Griesbeck, o civilnih registrih in statistiki.

Avtorji vprašanj 1, 2, 5, 10, 14, 17 in 18 niso imeli dodatnih vprašanj.

Avtorji vprašanj 3, 4 in 15 na seji niso bili navzoči.

7. Ukrep Komisije v zvezi z resolucijami, sprejetimi na 28. zasedanju skupne parlamentarne skupščine

Dokument o nadaljnjih ukrepih Komisije v zvezi z resolucijami, sprejetimi na skupni parlamentarni skupščini v Strasbourgu decembra 2014, je bil vložen v dokumentacijo.

8. Financiranje naložb in trgovine, tudi infrastrukture, v državah AKP s kombiniranim mehanizmom EU

Odbor za gospodarski razvoj, finance in trgovino

Soporočevalca: Malement Liahosoa (Madagaskar) in David Martin

Malement Liahosoa (Madagaskar) in David Martin sta predstavila poročilo.

Govorili so: Andre R. Worrell (Barbados), Bogdan Brunon Wenta, Netty Baldeh (Gambija), Joyce Laboso (Kenija), Mohamed El Mokhtar Zamel (Mavretanija), Marielle de Sarnez, Adjedoue Weidou (Čad), Lidia Senra Rodríguez, Bodil Ceballos, Felix C. M. Mutati (Zambija), Krzysztof Hetman, Pedro Silva Pereira, Boleslaw Piecha, Neena Gill, Derek Vaughan, Michael George Peyrefitte (Belize) in Peter Craig-McQuaide (Evropska komisija).

Kombiniranje nepovratnih sredstev in posojil, ki omogoča potenciranje znatnega financiranja zasebnega sektorja, bo zagotovilo več sredstev za razvoj. Posledično bi zaradi nižjih obrestnih mer postali sprejemljivi projekti z visokim profilom tveganja ali nizko stopnjo dobička. Kombiniranje bo moralo biti osnovano na preglednih postopkih, ki zagotavljajo spoštovanje načela dodatnosti in vključitev vlade države prejemnice. Neznatna manjšina članov je izrazila nestrinjanje z uporabo javno-zasebnih partnerstev.

Razpravo je zaključil David Martin.

9. Poročilo ekonomskih in socialnih partnerjev

Predstavitev predsednika spremljevalnega odbora AKP-EU in člana Evropskega ekonomsko-socialnega odbora Xavierja Verbovna

Xavier Verboven je predstavil priprave ekonomskih in socialnih partnerjev na mednarodne konference v zvezi s financiranjem za razvoj, razvojno agendo za obdobje po letu 2015 ter podnebnimi spremembami.

Govorili so: Michael George Peyrefitte (Belize), Adjedoue Weidou (Čad), Louis Michel, Ousmane Kaba (Gvineja), Marielle de Sarnez, Joe Koim Komun (Papua Nova Gvineja), Jo Leinen, James Munthali (Malavi), Mohamed Youssouf Goumaneh (Džibuti), Juan Fernando Lopez Aguilar, Norbert Neuser o vprašanju pravilnosti postopka, Fitz A. Jackson (sopredsednik), Netty Baldeh (Gambija), Mohamed Ben Oumar (Niger) in Arne Gericke.

Xavier Verboven je zaključil razpravo.

(Seja se je končala ob 18.58.)